

Sjednica sudionika projekta **Dani obrnutih uloga** Srednje škole Vela Luka

Dana 11.05.2015. u Srednjoj školi Vela Luka, održana je **zaključna sjednica** na kojoj su se predstavili **rezultati evaluacijskih listova** koje su ispunjavali učenici tijekom *Dana obrnutih uloga*. Sjednici je prisustvovalo 22 učenika/mentora uključenih u sam Projekt.

U prvom su dijelu predstavljeni rezultati provedbe Projekta (prilog). Drugi dio bio je namijenjen oluji mozgova, odnosno prikupljanju što više **konstruktivnih prijedloga** na temu *Unaprjeđenja Dana obrnutih uloga SŠ Vela Luka*.

Nakon zaključka, ravnateljica Ofelija Dragojević i predsjednica Povjerenstva dana obrnutih uloga, prof.psih. Vinka Prizmić, podijelile su **zahvalnice** učenicima za sudjelovanje u realizaciji ovog zabavnog projekta.

Prema rezultatima ankete, sudionici su itekako zadovoljni samom provedbom, atmosferom, nastavnim metodama kao i pripremom nastavnika/učenika. Važno je napomenuti kako je ovo prva godina provedbe istog te da je uključenost učenika više nego zadovoljavajuća.

Rezultate ankete kao i galeriju fotografija možete pogledati u prilogu.

**Povjerenstvo Dana obrnutih uloga**

**Srednja škola Vela Luka**